En ladeboks er en separat installation med eget RCD-relæ (HPFI-relæ), der bliver tilsluttet din eltavle. Ladeboksen bliver typisk placeret direkte på din husvæg eller i din carport med et fast kabel, som kun forsyner elbilen. Det er en nem løsning, som ligner den, du måske allerede kender fra ladestandere i bybilledet. Og det er en sikker løsning, fordi ladeboksen kan klare de høje belastninger over længere tid. Og så er det en smart løsning, fordi ladeboksen ofte er intelligent: Ikke alene sikrer den, at bilen altid oplader stabilt og korrekt, hvilket er optimalt for batteriets levetid. Ladeboksen kommunikerer også med din elbil og sikrer, at ladekablet er korrekt forbundet inden opladning, og giver dig mulighed for at styre tidspunkter for opladning. Så kan du fx vælge at oplade om natten, hvor strømmen primært kommer fra vedvarende energikilder, og kWh-prisen (tariffen) typisk er på sit laveste. En række udbydere af ladebokse tilbyder også at styre din opladning via ladeboksen, så du altid får det bedste mix af grøn og billig strøm.  TypeLadeboks (mode 3) Spænding3 x 230V Strømstyrke3 x 16A Antal faser3 faser AC EffektTypisk op til 22 kW Batteriladetid, 22 kWhVariabel Batteriladetid, 85 kWhVariabel